LUFUNJISHO 6
Tumwenamo ka mu Kupwila Pamo na Bena Kilishitu Bakwetu?
Tuya na kutanwa ku kupwila kwa bwina Kilishitu kimye kyonse nangwa kya kuba tupita mu bitoto nangwa kechi kwakya bulongo ne. Mambo ka Bakamonyi ba kwa Yehoba o bayila na kupwila pamo na bakwabo ba mu lwitabilo, nangwa kya kuba baji na makatazho a mu bwikalo nangwa bakoka panyuma ya kukotoka ku nkito?
Kupwila kwitulengela kwikala bulongo. Paulo wanembele pa bakwetu bo tupwila nabo amba, “twitenga muchima atwe bene na bene.” (Bahebelu 10:24) Bino byambo bilumbulula “kwibavuluka,” ko kuba’mba twafwainwa kwibayuka bulongo. Onkao mambo, byambo bya uno mutumwa bitutundaika kuta muchima bakwetu. Umvwe twayuka bulongo bisemi bya bena Kilishitu bakwetu, tutana kuba’mba nabo bapitapo kala mu makatazho o tubena kupitamo ne kuyuka’mba bakonsha kwitukwasha kuyuka mwakwikela.
Kwitulengela kwikala na balunda bakine. Balongo ne banyenga botupwila nabo kechi bantu bo twayukilatu palepa ne, ke balunda netu bakine. Kabiji pa bimye bimo twikalapo ne na tubimye twakusangalela pamo. Tumwenamo ka mu kupwanañana pamo na bakwetu? Kwitulengela kwinemeka, kabiji kukosesha butemwe pakachi ketu. Kabiji bulunda bwakosa bwitulengela kwikwasha inge balunda netu baji na makatazho. (Byambo bya Maana 17:17) Kupwanañana pamo na bakwetu ba mu kipwilo kwitulengela ‘kwilama bulongo atweba bene na bene.’—1 Kolinda 12:25, 26.
Tubena kwimutundaika kwikala balunda na bantu boba kyaswa muchima wa Lesa. Mwakonsha kutana bano balunda mu Bakamonyi ba kwa Yehoba. Kange muleke kintu nangwa kimo kimulengele kubula kwikala balunda netu ne.
Mambo ka o twatelapo muchima kupwila pamo na bakwetu?
Ñanyi kimye kyo mukeya na kupwila pamo ne atweba?
run_Latn bem_Latn bem_Latn bem_Latn bem_Latn bem_Latn bem_Latn bem_Latn